CELEX: 32006D0329
Language: mt
Date: 2006-02-20 00:00:00
Title: Deċiżjoni tal-Kummissjoni ta' l- 20 ta’ Frar 2006 li tistabbilixxi kwestjonarju li għandu jintuża għar-rappurtaġġ dwar l-implimentazzjoni tad-Direttiva 2000/76/KE dwar l-inċinerazzjoni ta' l-iskart (innotifikata taħt dokument numru C(2006) 438) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               672
            
         DEĊIŻJONI TAL-KUMMISSJONI
   ta' l-20 ta’ Frar 2006
   li tistabbilixxi kwestjonarju li għandu jintuża għar-rappurtaġġ dwar l-implimentazzjoni tad-Direttiva 2000/76/KE dwar l-inċinerazzjoni ta' l-iskart
   (innotifikata taħt dokument numru C(2006) 438)
   (Test b'rilevanza għaż-ŻEE)
   (2006/329/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2000/76/KE tal-Parlament Ewropew u tal-Kunsill ta' l-4 ta’ Diċembru 2000, dwar l-inċinerazzjoni ta' l-iskart (1) u b'mod partikolari, l-Artikolu 15 tagħha,
   Billi:
   
               (1)
            
            
               L-Istati Membri kellhom jimplimentaw id-Direttiva 2000/76/KE qabel it-28 ta’ Diċembru 2002 u se jkollhom jagħmlu rapport dwar l-implimentazzjoni skond kwestjonarju li se jiġi żviluppat mill-Kummissjoni;
            
         
               (2)
            
            
               L-għan ewlieni ta' dan il-kwestjonarju huwa li, permezz tat-tweġibiet ta' l-Istati Membri, jidentifika kemm huma konsistenti l-istrateġiji għar-regolazzjoni ta' l-impjanti ta' inċinerazzjoni jew impjanti ta' koinċinerazzjoni madwar l-Istati Membri;
            
         
               (3)
            
            
               Il-perjodu tar-rappurtaġġ għandu jkopri l-ewwel tliet snin wara t-28 ta’ Diċembru 2002, u għandu jkun definit billi jitqiesu l-ħtiġijiet tar-rappurtaġġ tad-Direttivi 94/67/KE u 96/61/KE. Minħabba li d-Direttiva 2000/76/KE tapplika bis-sħiħ għall-impjanti kollha eżistenti mit-28.12.2005 'il quddiem, u minħabba li l-maġġoranza assoluta ta' l-impjanti mħaddma fl-UE jagħmlu parti mill-grupp ta' impjanti eżistenti, u li d-Direttiva 94/67/KE ġiet revokata mit-28 ta’ Diċembru 2005, u r-rappurtaġġ taħt id-Direttiva 96/61/KE jkopri l-perjodu ta' l-2006-2008, iż-żewġ dati inklużi, l-ewwel perjodu l-aktar xieraq għar-rappurtaġġ huwa bejn l-1 ta’ Jannar 2006 u l-31 ta’ Diċembru 2008.
            
         
               (4)
            
            
               Il-miżuri stipulati f'din id-Deċiżjoni huma skond l-opinjoni tal-Kumitat stabbilit taħt l-Artikolu 6 tad-Direttiva 91/692/KE (2),
            
         ADOTTAT DIN ID-DEĊIŻJONI:
   Artikolu 1
   1.   L-Istati Membri għandhom jużaw il-kwestjonarju mniżżel fl-Anness għar-rappurtaġġ dwar l-implimentazzjoni tad-Direttiva 2000/76/KE skond l-Artikolu 15 tagħha.
   2.   L-ewwel rapport għandu jkopri l-perjodu ta' tliet snin li jibda mill-1 ta’ Jannar 2006 u għandu jitressaq lill-Kummissjoni mhux aktar tard mit-30 ta’ Settembru 2009.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar l-20 ta’ Frar 2006.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 332, 28.12.2000, p. 91.
   
      (2)  ĠU L 377, 31.12.1991 p. 48.
   
      ANNESS
      Kwestjonarju li għandu jintuża għar-rappurtaġġ dwar l-implimentazzjoni tad-Direttiva 2000/76/KE dwar l-inċinerazzjoni ta' l-iskart
      Jekk jogħġbok ħu nota: Jekk jogħġbok ipprovdi referenzi sabiex tiġi identifikata informazzjoni li tkun diġà tressqet lill-Kummissjoni.
      I L-IMPLIMPENTAZZJONI TAD-DIRETTIVA
      
                  Artikolu 2(1)
               
               
                  
                              1.
                           
                           
                              Kemm hemm impjanti li qed jinċineraw l-iskart u kemm hemm impjanti li qed jikkoinċineraw l-iskart fl-Istat Membru tiegħek li jaqgħu taħt l-ambitu tad-Direttiva 2000/76/KE?
                           
                        
            
                  Artikolu 3
               
               
                  
                              2.
                           
                           
                              Jekk jogħġbok iddeskrivi kwalunkwe problemi li ġew identifikati fit-traspożizzjoni u l-implimentazzjoni tad-Direttiva rigward id-definizzjonijiet li ngħataw fl-Artikolu 3.
                           
                        
            
                  Artikolu 4(1)
               
               
                  
                              3.
                           
                           
                              Kemm inħarġu permessi skond l-Artikolu 4(1) għal:
                              
                                          (a)
                                       
                                       
                                          impjanti ta' inċinerazzjoni ġodda?
                                       
                                    
                                          (b)
                                       
                                       
                                          impjanti ta' inċinerazzjoni eżistenti?
                                       
                                    
                                          (ċ)
                                       
                                       
                                          impjanti ġodda ta' koinċinerazzjoni? u
                                       
                                    
                                          (d)
                                       
                                       
                                          impjanti eżistenti ta' koinċinerazzjoni?
                                       
                                    Nota: L-impjanti “eżistenti” huma definiti f'paragrafu 6 ta' l-Artikolu 3. L-impjanti “ġodda” huma l-impjanti l-oħra kollha.
                           
                        
                              4.
                           
                           
                              Kien hemm xi impjanti mobbli li rċevew permessi taħt din id-Direttiva?
                           
                        
                              5.
                           
                           
                              Kemm-il impjant ta' inċinerazzjoni u kemm-il impjant ta' koinċinerazzjoni għad irid jingħatalhom il-permess skond l-Artikolu 4(1)?
                           
                        
            
                  Artikolu 4(4)
               
               
                  
                              6.
                           
                           
                              Fejn dawn id-dejta jkunu disponibbli, indika l-kapaċità permessa ta' skart proċessat għall-:
                              
                                          (a)
                                       
                                       
                                          impjanti ta' inċinerazzjoni ġodda;
                                       
                                    
                                          (b)
                                       
                                       
                                          impjanti ta' inċinerazzjoni eżistenti;
                                       
                                    
                                          (ċ)
                                       
                                       
                                          impjanti ta' koinċinerazzjoni; kif ukoll
                                       
                                    
                                          (d)
                                       
                                       
                                          impjanti eżistenti ta' koinċinerazzjoni.
                                       
                                    
                        
                              7.
                           
                           
                              Liema kategoriji ta' skart (kif stabbilit fi ħdan il-Katalgu Ewropew ta' l-Iskart, jekk ikun possibbli) qed jiġu koinċinerati f'impjanti tas-siment?
                           
                        
                              8.
                           
                           
                              Liema kategoriji ta' skart (kif stabbilit fi ħdan il-Katalgu Ewropew ta' l-Iskart, jekk ikun possibbli) qed jiġu koinċinerati ġewwa:
                              
                                          (a)
                                       
                                       
                                          Impjanti ta' kombustjoni għajr dawk tas-siment (eż. power stations)?; kif ukoll,
                                       
                                    
                                          (b)
                                       
                                       
                                          Setturi industrijali mhux koperti taħt l-Anness II.1 jew II.2 li jikkoinċineraw l-iskart?
                                       
                                    
                        
                              9.
                           
                           
                              Jekk din l-informazzjoni hija disponibbli, jekk jogħġbok identifika l-ammonti ta' skart li jistgħu jiġu koinċinerati f'dawn l-impjanti.
                           
                        
            
                  Artikolu 4(5)
               
               
                  
                              10.
                           
                           
                              X'dispożizzjonijiet saru fil-proċess ta' permess għal:
                              
                                          (a)
                                       
                                       
                                          L-identifikazzjoni ta' kwantitajiet u kategoriji ta' skart perikoluż li jista' jiġi trattat?
                                       
                                    
                                          (b)
                                       
                                       
                                          Il-flussi minimi jew massimi ta' skart perikoluż li jrid jiġi trattat?
                                       
                                    
                                          (ċ)
                                       
                                       
                                          Il-firxa ta' valuri kalorifiċi ta' skart perikoluż permess u r-restrizzjonijiet fuq il-kontenut ta' pollutanti eż. PCB, PCP, il-kloru, il-florin, il-kubrit, il-metalli tqal?
                                       
                                    
                        
            
                  Artikolu 5(4)
               
               
                  
                              11.
                           
                           
                              Liema skart ġie klassifikat bħala “mhux xieraq” biex jittieħed kampjun rappreżentattiv?
                           
                        
            
                  Artikolu 6(4)
               
               
                  
                              12.
                           
                           
                              Fir-rigward tal-ħinijiet u tat-temperaturi tal-forn tal-gass kif stabbiliti fl-Artikolu 6(1):
                              
                                          (a)
                                       
                                       
                                          Ingħataw xi eżenzjonijiet mill-kundizzjonijiet operattivi skond l-Artikolu 6(4)? (Iva/Le)
                                       
                                    
                                          (b)
                                       
                                       
                                          Jekk it-tweġiba għall-mistoqsija (a) hija “iva”, kemm-il eżenzjoni ngħatat?
                                       
                                    
                                          (ċ)
                                       
                                       
                                          Fejn din l-informazzjoni tkun disponibbli, jekk jogħġbok iddeskrivi r-raġunijiet għall-għoti ta' deroga/i għal kull każ, inklużi:
                                          
                                                      (i)
                                                   
                                                   
                                                      l-identifikazzjoni tal-kapaċità ta' l-inċineratur jew tal-koinċineratur;
                                                   
                                                
                                                      (ii)
                                                   
                                                   
                                                      l-età (bejn wieħed u ieħor) ta' l-inċineratur, jew tal-koinċineratur, jew jekk huwiex impjant “eżistenti” kif definit fl-artikolu 3(6) jew jekk huwiex impjant ġdid;
                                                   
                                                
                                                      (iii)
                                                   
                                                   
                                                      it-tip ta' skart inċinerat;
                                                   
                                                
                                                      (iv)
                                                   
                                                   
                                                      kif jiġi żgurat li ma jkunx hemm iktar residwi jew li l-kontenut ta' pollutanti organiċi f'dawk ir-residwi ma jkunx aktar minn dak mistenni f'impjant mhux eżentat;
                                                   
                                                
                                                      (v)
                                                   
                                                   
                                                      il-kundizzjonijiet operattivi mniżżla fil-permess; kif ukoll
                                                   
                                                
                                                      (vi)
                                                   
                                                   
                                                      il-valuri ta' limitu ta' l-emissjonijiet li għandhom jintlaħqu mill-impjant individwali.
                                                   
                                                
                                    
                        
            
                  Artikolu 6(6)
               
               
                  
                              13.
                           
                           
                              Għall-impjanti ta' inċinerazzjoni:
                              
                                          (a)
                                       
                                       
                                          Kemm-il impjant “eżistenti” jirkupra sħana li tkun ġiet iġġenerata mill-proċess ta' inċinerazzjoni?; kif ukoll
                                       
                                    
                                          (b)
                                       
                                       
                                          Kemm-il impjant “ġdid” jirkupra sħana li tkun ġiet iġġenerata mill-proċess ta' inċinerazzjoni?
                                       
                                    
                        
                              14.
                           
                           
                              Għall-impjanti ta' koinċinerazzjoni:
                              
                                          (a)
                                       
                                       
                                          Kemm-il impjant “eżistenti” jirkupra sħana li tkun ġiet iġġenerata mill-proċess ta' inċinerazzjoni? u
                                       
                                    
                                          (b)
                                       
                                       
                                          Kemm-il impjant “ġdid” jirkupra sħana li tkun ġiet iġġenerata mill-proċess ta' inċinerazzjoni?
                                       
                                    
                        
            
                  Artikolu 7(1)
               
               
                  
                              15.
                           
                           
                              Għall-impjanti ta' inċinerazzjoni, liema miżuri huma fis-seħħ (minbarra r-rapport mitlub taħt l-Artikolu 12(2), jekk hemm xi miżuri) sabiex jassiguraw li l-impjanti jkunu disinjati, mgħammra, mibnija u mħaddma b'tali mod li l-valuri ta' limitu ta' l-emissjonijiet (kif stabbiliti fl-Anness V tad-Direttiva) ma jkunux maqbuża?
                           
                        
            
                  Artikolu 7(2)
               
               
                  
                              16.
                           
                           
                              Għall-impjanti ta' koinċinerazzjoni, liema miżuri huma fis-seħħ (minbarra r-rapport mitlub taħt l-Artikolu 12(2), jekk hemm xi miżuri) sabiex jassiguraw li l-impjanti jkunu disinjati, mgħammra, mibnija u mħaddma b'tali mod li l-valuri ta' limitu ta' l-emissjonijiet (kif stabbiliti fl-Anness II tad-Direttiva) ma jinqabżux?
                           
                        
                              17.
                           
                           
                              Għall-ifran tas-siment li jinċineraw l-iskart, ingħataw xi eżenzjonijiet mil-limiti ta' emissjoni għall-NOx, trab, SO2 jew TOC skond l-Anness II.1? (Iva/Le)
                              
                                          (a)
                                       
                                       
                                          Jekk it-tweġiba għall-mistoqsija (a) hija “iva”, kemm-il eżenzjoni ngħatat? u
                                       
                                    
                                          (b)
                                       
                                       
                                          Fejn dawn id-dejta jkunu disponibbli, jekk jogħġbok iddeskrivi r-raġunijiet għall-għoti ta' deroga/i għal kull każ, inkluż:
                                          
                                                      (i)
                                                   
                                                   
                                                      L-identifikazzjoni tal-kapaċità ta' l-impjant;
                                                   
                                                
                                                      (ii)
                                                   
                                                   
                                                      L-identifikazzjoni ta' l-età ta' l-impjant;
                                                   
                                                
                                                      (iii)
                                                   
                                                   
                                                      It-tip ta' skart li qed jiġi koinċinerat;
                                                   
                                                
                                                      (iv)
                                                   
                                                   
                                                      Il-kundizzjonijiet operattivi mniżżla fil-permess; kif ukoll
                                                   
                                                
                                                      (v)
                                                   
                                                   
                                                      Il-valuri ta' limitu ta' l-emissjonijiet li għandhom jintlaħqu minn kull impjant.
                                                   
                                                
                                    
                        
            
                  Artikolu 7(2) u (4)
               
               
                  
                              18.
                           
                           
                              Kemm-il impjant ta' koinċinerazzjoni huwa suġġett għal-limiti ta' emissjoni msemmija fl-Anness V tad-Direttiva (i.e. koinċinerazzjoni ta' skart muniċipali li ma jkunx trattat isir minn, jew iktar minn 40 % tas-sħana rilaxxata tirriżulta mill-kombustjoni ta' skart perikoluż)?
                           
                        
            
                  Artikolu 7(5)
               
               
                  
                              19.
                           
                           
                              Għar-rilaxx mill-impjanti ta' inċinerazzjoni lejn l-arja, ġew stabbiliti valuri ta' limitu ta' l-emissjonijiet kif xieraq u li jkunu addizzjonali għal dawk mogħtija fl-Anness II jew fl-Anness V? (Iva/Le)
                              Jekk “iva” u fejn dawn id-dejta jkunu disponibbli, jekk jogħġbok identifika:
                              
                                          (a)
                                       
                                       
                                          Għal liema impjanti japplikaw (jiġifieri ta' inċinerazzjoni jew ta' koinċinerazzjoni).
                                       
                                    
                                          (b)
                                       
                                       
                                          Liema minn dawn l-impjanti huma “ġodda” jew “eżistenti”.
                                       
                                    
                                          (ċ)
                                       
                                       
                                          Liema pollutanti li japplikaw għalihom.
                                       
                                    
                                          (d)
                                       
                                       
                                          Għaliex huma applikati.
                                       
                                    
                                          (e)
                                       
                                       
                                          Il-valuri ta' limitu.
                                       
                                    
                                          (f)
                                       
                                       
                                          Jekk humiex sorveljati b'mod kontinwu jew diskontinwu.
                                       
                                    
                        
            
                  Artikolu 8 (2), (3),(4) & (5)
               
               
                  
                              20.
                           
                           
                              Kif inhuma determinati l-valuri ta' limitu ta' l-emissjonijiet għat-tnixxija ta' l-ilma ta' l-iskart minn tagħmir ta' tindif tal-gass miċ-ċumniji lejn l-ambjent akwatiku?
                           
                        
            
                  Artikolu 8(6)a
               
               
                  
                              21.
                           
                           
                              Liema dispożizzjonijiet saru fil-permess biex ikunu kontrollati l-emissjonijiet ta' sustanzi elenkati fl-Anness IV?
                           
                        
            
                  Artikolu 8 (6) (b):
               
               
                  
                              22.
                           
                           
                              Liema parametri operattivi ta' kontroll ġew stabbiliti fil-permess għat-tnixxija ta' l-ilma ta' l-iskart?
                           
                        
            
                  Artikolu 8(7)
               
               
                  
                              23.
                           
                           
                              X'passi ttieħdu sabiex jassiguraw li l-ħamrija, l-ilma tal-wiċċ jew l-ilma ta' l-art jkunu protetti skond l-Artikolu 8(7)?
                           
                        
                              24.
                           
                           
                              Liema kriterji huma użati sabiex jassiguraw li l-ħażna tkun adegwata biżżejjed biex l-ilma jiġi ttestjat u ttrattat qabel it-tnixxija tiegħu?
                           
                        
            
                  Artikolu 8 (8)
               
               
                  
                              25.
                           
                           
                              Jekk ġew stabbiliti valuri ta' limitu ta' l-emissjonijiet għall-pollutanti, b'żieda ma' dawk il-pollutanti speċifikati fl-Anness IV:
                              
                                          (a)
                                       
                                       
                                          Għal liema impjanti japplikaw (jiġifieri għall-impjanti ta' inċinerazzjoni jew ta' koinċinerazzjoni, “ġodda” jew “eżistenti”)?
                                       
                                    
                                          (b)
                                       
                                       
                                          Għal liema pollutanti japplikaw?
                                       
                                    
                                          (ċ)
                                       
                                       
                                          Għaliex huma applikati? U
                                       
                                    
                                          (d)
                                       
                                       
                                          X'inhuma l-valuri ta' limitu?
                                       
                                    
                        
            
                  Artikolu 9
               
               
                  
                              26.
                           
                           
                              X'passi ttieħdu biex jiġu minimizzati l-kwantitajiet tar-residwi u l-ħsara kkaġunata minnhom li jirriżultaw mill-impjanti ta' inċinerazzjoni jew ta' koinċinerazzjoni?
                           
                        
            
                  Artikolu 10(1)
               
               
                  
                              27.
                           
                           
                              Għall-proċessi ta' inċinerazzjoni, x'passi ttieħdu sabiex ikunu sorveljati l-parametri, l-kundizzjonijiet u l-konċentrazzjonijiet ta' massa rilevanti?
                           
                        
                              28.
                           
                           
                              Għall-proċessi ta' koinċinerazzjoni, x'passi ttieħdu sabiex ikunu sorveljati l-parametri, l-kundizzjonijiet u l-konċentrazzjonijiet ta' massa rilevanti?
                           
                        
            
                  Artikolu 11
               
               
                  
                              29.
                           
                           
                              X'passi qegħdin jittieħdu sabiex jiżguraw konformità mad-dispożizzjonijiet ta' l-Artikolu 11(2)-(12) u (17), fir-rigward ta' l-arja, u l-Artikolu 11(9) u (14)–(17) fir-rigward ta' l-ilma?
                           
                        
            
                  Artikolu 11 (11)
               
               
                  
                              30.
                           
                           
                              Jekk jogħġbok iddeskrivi kwalunkwe gwida uffiċjali li ġiet żviluppata dwar il-produzzjoni ta' dejta medja ta' emissjonijiet li tiġi validata ta' kuljum?
                           
                        
            
                  Artikolu 11 (17)
               
               
                  
                              31.
                           
                           
                              X'inhuma l-proċeduri sabiex tiġi infurmata l-awtorità kompetenti f'każ ta' ksur tal-limiti ta' l-emissjonijiet?
                           
                        
            
                  Artikolu 12(1)
               
               
                  
                              32.
                           
                           
                              X'arranġamenti saru sabiex tiġi assigurata l-parteċipazzjoni tal-pubbliku fil-proċess tal-permess?
                           
                        
            
                  L-Artikolu 12 (1) & (2)
               
               
                  
                              33.
                           
                           
                              Fir-rigward tad-disponibbiltà ta' l-informazzjoni matul il-proċess ta' permess:
                              
                                          (a)
                                       
                                       
                                          Hemm xi informazzjoni relatata ma' aspetti ambjentali li mhijiex disponibbli pubblikament fl-applikazzjoni, fil-proċess ta' deċiżjoni u fil-permess sussegwenti?
                                       
                                    
                                          (b)
                                       
                                       
                                          Fejn din l-informazzjoni hija disponibbli, jekk jogħġbok speċifika:
                                          
                                                      —
                                                   
                                                   
                                                      Jekk din l-informazzjoni hijiex disponibbli mingħajr ħlas? (Iva/Le); u jekk “le”,
                                                   
                                                
                                                      —
                                                   
                                                   
                                                      Il-livell ta' ħlas mitlub, u f'liema ċirkostanzi dan il-ħlas japplika.
                                                   
                                                
                                    
                        
            
                  Artikolu 12(2)
               
               
                  
                              34.
                           
                           
                              Għall-impjanti ta' inċinerazzjoni b'kapaċità nominali ta' żewġ tunnellati fis-siegħa jew aktar, x'passi qegħdin jittieħdu sabiex l-operatur jintalab iressaq rapport annwali dwar it-tħaddim u s-sorveljanza fuq l-impjant lill-awtortità kompetenti?
                           
                        
                              35.
                           
                           
                              Għall-impjanti ta' koinċinerazzjoni b'kapaċità nominali ta' żewġ tunnellati fis-siegħa jew aktar, x'passi qegħdin jittieħdu sabiex l-operatur jintalab iressaq rapport annwali dwar il-funzjonament ta' l-impjant, u s-sorveljanza fuqu, lill-awtortità kompetenti?
                           
                        
                              36.
                           
                           
                              Jekk ikun provdut Rapport Annwali:
                              
                                          (a)
                                       
                                       
                                          X'informazzjoni jkun fih?
                                       
                                    
                                          (b)
                                       
                                       
                                          Kif jista' ċittadin privat/membru tal-pubbliku jara dan ir-rapport?
                                       
                                    
                        
                              37.
                           
                           
                              Kif inhuma identifikati pubblikament l-impjanti ta' inċinerazzjoni jew għall-impjanti ta' koinċinerazzjoni li jkollhom kapaċità nominali ta' inqas minn żewġ tunnellati fis-siegħa?
                           
                        
            
                  Artikolu 13(1)
               
               
                  
                              38.
                           
                           
                              Liema kundizzjonijiet jiġu stabbiliti fil-permess sabiex jiġi kontrollat il-perjodu ta' operazzjoni ta' impjant ta' inċinerazzjoni jew ta' koinċinerazzjoni meta t-tħaddim tiegħu jkun anormali (jiġifieri waqfien, tfixkil jew nuqqas fit-tagħmir ta' monitoraġġ)?
                           
                        
                              39.
                           
                           
                              Għall-proċessi ta' inċinerazzjoni jew ta' koinċinerazzjoni, x'inhuma l-perjodi massimi ta' tħaddim permessi meta jkun hemm tħaddim anormali (jiġifieri qabel ma l-impjant ikollu jingħalaq)?
                           
                        
            
                  Artikolu 16
               
               
                  
                              40.
                           
                           
                              X'informazzjoni għandek, jekk għandek, li tagħtik x'tifhem li d-Direttiva għandha tiġi emendata fir-rigward ta' l-Artikoli 10, 11 u 13 u, l-Annessi I u III?